《客有馈玉面狸者戏赋此诗》
宋代·李纲

山林冬煖草未衰，深岩穴处狸正肥。丰茸斑毳面妆玉，摇曳脩尾髦如犛。

夜行昼伏彼何罪，失身终堕网与机。庖厨须尔充口腹，几欲断尾同牺鸡。

蒸炊包裹付糟滓，酥香玉软丰肤肌。霜刀缕切腻且滑，犀箸厌饫良珍奇。

猩唇熊白不足数，披絮黄雀空多脂。樽前风味乃如许，为尔倒尽黄金卮。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。